PATVIRTINTA
Plungės lopšelio-darželio „Nykštukas“
Direktoriaus 2026 m. rugpjūčio 27 d. 
[bookmark: _GoBack]įsakymu Nr. V1-50



PLUNGĖS LOPŠELYJE-DARŽELYJE „NYKŠTUKAS“
VAIKŲ MOBILIŲJŲ TELEFONŲ IR IŠMANIŲJŲ ĮRENGINIŲ NAUDOJIMO TVARKOS APRAŠAS


I SKYRIUS
BENDROSIOS NUOSTATOS

1. Šis Tvarkos aprašas (toliau – Aprašas) reglamentuoja vaikų asmeninių mobiliųjų telefonų, išmaniųjų laikrodžių ir kitų elektroninių ryšio bei pramogų įrenginių (toliau – Įrenginiai) atsinešimo, saugojimo ir naudojimo tvarką Plungės lopšelyje-darželyje „Nykštukas“ (toliau – Įstaiga).
2. Šis Aprašas parengtas vadovaujantis 2026-07-20 Lietuvos Respublikos švietimo, mokslo sporto ministerijos rekomendacijomis Nr. SR-2459 „Dėl mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijų įgyvendinimo“.
3. Aprašo tikslas – užtikrinti saugią, sveiką ir kūrybišką ugdymo aplinką, skatinti vaikų gyvą bendravimą, fizinį aktyvumą bei apsaugoti vaikus nuo nepageidaujamos skaitmeninio turinio įtakos.
4. Aprašas yra privalomas visiems Įstaigos ugdytiniams, jų tėvams (globėjams, rūpintojams) ir pedagogams.

II SKYRIUS
ĮRENGINIŲ NAUDOJIMO IR SAUGOJIMO TVARKA

5. Vaikams ugdymo proceso metu, žaidimų, išvykų, maitinimo ir poilsio (miego) metu naudotis asmeniniais Įrenginiais yra draudžiama.
6. Jei vaikas į Įstaigą atsineša mobilųjį telefoną ar išmanųjį laikrodį, atvykus į grupę įrenginys privalo būti:
6.1. Išjungtas arba nustatytas į tylųjį režimą.
6.2. Įdėtas į vaiko asmeninę rūbų spintelę arba perduotas saugoti grupės mokytojui.
7. Išmanieji laikrodžiai (pvz., su skambinimo, sekimo ar garso įrašymo funkcija) negali būti dėvimi ant rankos grupėje ar lauko teritorijoje, išskyrus šio Aprašo III dalyje numatytas išimtis.
8. Įstaiga ir jos darbuotojai neatsako už vaikų atsineštų Įrenginių dingimą, sugadinimą ar praradimą, jei jie buvo palikti be priežiūros ne tam skirtose vietose.

III SKYRIUS
IŠIMTYS IR SPECIALIEJI ATVEJAI

9. Įrenginių naudojimas yra leidžiamas tik šiais išskirtiniais atvejais:
9.1. Dėl sveikatos būklės: Jei įrenginys (pvz., išmanusis telefonas ar laikrodis) yra būtinas vaiko sveikatos stebėsenai (pvz., cukrinio diabeto sensoriaus rodmenų sekimui). Tėvai privalo pateikti prašymą įstaigos direktoriui ir gydytojo pažymą.
9.2. Edukaciniais tikslais: Tik gavus išankstinį grupės mokytojo leidimą, kai įrenginys trumpam naudojamas konkrečiai ugdomajai veiklai.
10. Griežtai draudžiama naudoti išmaniųjų laikrodžių ar telefonų funkcijas, leidžiančias slapta klausytis grupėje vykstančių pokalbių ar fotografuoti/filmuoti kitus asmenis, nes tai pažeidžia Bendrąjį duomenų apsaugos reglamentą (BDAR) ir asmens privatumo teises.

IV SKYRIUS
RYŠIO TARP TĖVŲ IR VAIKŲ UŽTIKRINIMAS

11. Dienos metu tėvai (globėjai), norėdami skubiai susisiekti su vaiku ar sužinoti apie jo savijautą, skambina tiesioginiu grupės telefonu arba oficialiu Įstaigos administracijos numeriu.
12. Kilus būtinybei (pvz., vaikui susirgus ar susižeidus), grupės mokytojas nedelsiant asmeniškai susisiekia su vaiko tėvais (globėjais).

V SKYRIUS
TVARKOS PAŽEIDIMO PASEKMĖS

13. Jei vaikas pažeidžia šį Aprašą (savavališkai naudojasi telefonu ar laikrodžiu grupėje):
13.1. Mokytojas turi teisę paimti Įrenginį ir padėti jį į saugią, vaikams nepasiekiamą vietą.
13.2. Paimtas Įrenginys tą pačią dieną yra grąžinamas tik asmeniškai įstaigą atvykusiems vaiko tėvams (globėjams).
14. Pakartotinai pažeidus tvarką, grupės mokytojas inicijuoja pokalbį su vaiko tėvais, o esant poreikiui – kreipiamasi į Įstaigos Vaiko gerovės komisiją.

VI SKYRIUS
BAIGIAMOSIOS NUOSTATOS

15. Su šiuo Aprašu tėvai (globėjai) supažindinami per el. dienyną, metų pradžioje vyksiančio tėvų susirinkimo metu.
16. Aprašas skelbiamas viešai Įstaigos interneto svetainėje  

